google/wiki40b huggingface dataset:
Volli Kalm

Volli Kalm (10. veebruar 1953 Aluste, Vändra rajoon – 23. detsember 2017 Kääriku) oli eesti geoloog, alates 1. juulist 2012 kuni surmani Tartu Ülikooli rektor.

Haridustee ja akadeemiline kraad

Volli Kalm lõpetas 1971. aastal Vändra Keskkooli ning asus õppima Tartu Riikliku Ülikooli geoloogia erialale, mille lõpetas 1976. aastal. Aastatel 1980–1984 oli ta aspirant Eesti NSV Teaduste Akadeemia Geoloogia Instituudis, kaitstes 1984. aastal geoloogiakandidaadi kraadi väitekirjaga "Formation, composition and usage of glaciofluvial deposits in Estonia" (juhendaja Anto Raukas). Aastatel 1988–1989 oli ta järeldoktor Alberta Ülikooli geoloogiaosakonnas.

Töökäik

Kalm töötas alates 1981. aastast Tartu Ülikooli bioloogia-geograafiateaduskonna geoloogia instituudis (alates 2008. aastast loodus- ja tehnoloogiateaduskonna ökoloogia- ja maateaduste instituudis), esmalt assistendina, 1986–1988 lektorina, 1988–1992 dotsendina ning alates 1992. aastast rakendusgeoloogia professorina.
Aastatel 1998–2003 oli ta Tartu Ülikooli õppeprorektor.
2007. aastal kandideeris ta kahel korral Tartu Ülikooli rektoriks, ent esimesel korral jäi rektor valimata, teistel valimistel edestas teda Alar Karis. 31. mail 2012 valiti Kalm Tartu Ülikooli rektoriks, valimistel edestas ta Mart Ustavit ja Toivo Maimetsa. 2017. aastal valiti ta teist korda rektoriks, tema poolt hääletas 113 valimiskogu liiget, vastaskandidaat Margit Sutrop sai 97 häält. 2017. aasta 23. detsembril kukkus ta ootamatult pärast suusatreeningut Käärikul kokku ja suri kohapeal.

Teadustöö

Kalm on avaldanud uurimusi Eesti liustikusette litoloogia ja stratigraafia, savide ja arheoloogilise keraamika mineraloogia ning Baltikumi, Skandinaavia ja Andide jäätumise paleogeograafia alalt.
Cleveland-Ohio kogudus

Cleveland-Ohio kogudus (E.E.L.K. Cleveland-Ohio Kogudus, inglise keeles Estonian Evangelical Lutheran Church of Cleveland, Ohio) on Eesti Evangeeliumi Luteriusu Kiriku kogudus, mis tegutseb Ohio osariigis Clevelandis. Kogudus kuulus enne 2013. aastast USA Chicago praostkonda ja seejärel USA praostkonda.
Kogudus asutati 26. mail 1951. Enne seda tegutses 1950. aasta novembris asutatud E.E.L.K. Chicago koguduse Clevelandi pihtkond.
Koguduse esimene esimees oli Wilhelm Leetberg. Kogudust teenis pikka aega Elmar Pähn. 
Tänapäeval teenib kogudust Missouri sinodi õpetaja Peeter Pirn. Tänapäeval on koguduse esinaine Karin Ruus.
Tänapäeval peab kogudus aasta jooksul vaid ühe teenistuse: jõulujumalateenistuse.
Sooltega seotud lümfikude

Sooltega seotud lümfikude ehk sooltega seotud MALT (ka GALT-süsteem; lüh GALT, ladina textus lymphoideus adjunctus intestino) on paljude selgroogsete loomade lümfoid(-immuun)süsteemi lümfoidkoe liik, mis paikneb soole limaskestas. Enamik organismis leiduvatest antikehi komplekteerivatest rakkudest paiknevad soole limaskestas.
Primitiivne GALT on olemas ka lõuatutel kaladel.
Sooltega seotud lümfikoe hulka arvatakse koondlümfifolliikulid ja nodi lymphoidei mesenterici, ussripik.
GALT liigitatakse MALT-süsteemi ja nimetatud lümfoidkude osaleb paikses limaskestaimmuunsuses.
GALT struktuurides liiguvad lümfirakud- T- ja B-rakud, dendriitrakud ja koondlümfifolliikulites ka M-rakud.
Osadel madudel on sooltega seotud lümfikude tuvastatud suu ja neelu vahel (inglise esophageal tonsil).
GALTi funktsioonideks on homöostaasi tagamine ja patogeenidest vabanemine - nende 'kahjutustamine'. 
GALT on 'märklauaks' mitmete haiguslike seisundite korral nagu näiteks süsteemne erütematoosne luupus, HIV-1.
GALT on kantud kehtivasse inimese tsütoloogia ja histoloogia standardsõnavarasse Terminologia Histologica.
Urmas Karlson

Urmas Karlson (sündinud 3. märts 1961 Tallinnas) on Eesti endine jalgrattur.
Ta lõpetas 1979. aastal Tallinna 4. Keskkooli.
1974. aastal alustas ta jalgrattasõidutreeninguid, tema treenerid olid Helvi ja Rein Roosi. Aastatel 1980-1984 tuli ta treki- ja maanteesõidus kokku 19 korda (sh 8 korda üksik- ja 7 korda paarisalal) Eesti NSV meistriks.
Ta on töötanud hiljem jalgrattasporditreeneri (ka Eesti noorte trekikoondise treenerina) ning -organisaatorina.
Carl Theodor Henning

Carl Theodor Henning (1. juuli/13. juuli 1804 Järva-Peetri – 20. märts/1. aprill 1837 Rapla) oli Eesti vaimulik.
Ta õppis Tallinna toomkoolis ja aastatel 1821–1824 Tallinna Kubermangugümnaasiumis. Usuteadust õppis ta aastatel 1824–1827 Tartu Ülikooli usuteaduskonnas. Ordineeriti 20. septembril/2. oktoobril 1834 õpetajaks.
Ta oli aastatel 1834–1837 Rapla Maarja-Magdaleena koguduse õpetaja.
Tema isa väljaantud jutlusekogumikus on avaldatud ka tema jutlusi.

Isiklikku

Tema isa Carl Matthias Henning ja vend Georg Thomas Benedict Henning olid Järva-Peetri Püha Peetruse koguduse õpetajad, vanavanaisa Georg Salomon oli Tallinna gümnaasiumi ajaloo ja filosoofia professor. Tema abikaasa Caroline Dorothea Elisabethi (oli tema isa õetütar) isa Christian Timotheus Schultz oli Tallinna toomkoguduse õpetaja.
Rakuhingamine

Glükolüüs

Glükolüüs on esimene etapp mitmete reaktsioonide hulgast, mis kokku moodustavad hingamise. Otsetõlkes on glükolüüs "glükoosi lõhkumine". Glükolüüs toimub raku tsütoplasmas. See on anaeroobiline (see tähendab, et protsess toimub ilma hapnikuta) ja selle tulem on pürovaat ja väike hulk ATPd. Üks molekul heksoosisuhkur glükoosi muutub kaheks molekuliks kolm-süsiniku molekuliks, mida nimetatakse pürovaadiks. Selle protsessi puhaskasu on kaks ATP molekuli ja kaks NADH + H molekuli. Glükolüüsi etapid on fosforüülimine, lüüsis, oksüdeerimine ja ATP moodustumine.
Neli ATP molekuli moodustub ühe glükoosimolekuli muutmisest kaheks pürovaadi molekuliks, kuid kaks molekuli ATPd on vajalikud, et alustada glükolüüsi jääb puhaskasumiks vaid kaks ATP molekuli. Lisaks ATP molekulidele ja pürovaadi molekulile, moodustub kaks NADH + H molekuli.

Fosforüülimine

Fosforüülimise protsessis lisatakse kaks fosfaadi gruppi ATPst. Selle tulem on heksoosi bifosfaat (see esineb vastupidi hingamise eesmärgile (ATP tegemine), kuid selleks kuluvad 2 ATPd taastatakse hiljem).

Lüüsis

Selle reaktsiooni käigus heksoosi bifosfaat lõheneb kaheks trifosfaadiks.

Oksüdeerimine

Esmalt leiab aset veel üks fosforüülimine, kuid sel korral kasutatakse ATP asemel anorgaanilist fosfaatiooni. Moodustub kaks 3-bifosfaati. Energia, mis fosfaatioonile lisatakse tuleb oksüdeerimise reaktsioonist. 3-bifosfaat oksüdeerub ja samaaegselt NAD redutseerub NADH+H.

ATP moodustumine

Oksüdeerimisele järgneb rida reaktsioone, mille käigus kaks fosfaadigruppi igast 3-bifosfaadist kantakse üle kahele ADP molekulile, et moodustada kaks molekuli ATPd. Samuti toodetakse pürovaadi molekul.

Üldistus

Raku hingamine on eksotermiline protsess. Vabaneb energia, mis salvestub ATP molekulides aga ka soojuse kujul. Üldisemas mõttes moodustab see eluslooduse suurema tsükli koos autotroofides toimuvate endotermiliste reaktsioonidega, fotosünteesiga. Fotosünteesi võib vaadelda kui rakuhingamise vastandprotsessi. Esimeses laguneb süsihappegaas, vesi ja ühe jäägina eraldub hapnik, teises vastupidi. (Fotosünteesi teostavad organismid on näide nende mõlema protsessi koostoimest. Kui valgust pole, saavad fotosünteesijad samuti energiat rakuhingamise reaktsioonidest, lagundades eneste poolt valmistatud toitu). Nii moodustavad need kaks eluliselt tähtsat reaktsiooni omavahelise terviku. See on hea näide looduses toimuvast dünaamilisest tasakaalust.
Ligatuur (kiri)

Ligatuur kirjakunstis ja tüpograafias on kahe või enama tähe ühendamine ühte märki, nii et mõlema algupärast kuju on muudetud.

Ligatuurid käsikirjades

Käsikirjade puhul tingis ligatuuride kasutamise soov kallist pärgamenti kokku hoida (tähed kirjutati kokku, nagu æ või œ, või kirjutati üksteise kohale, näiteks märgiti järgnev n või m sageli märgina vokaali kohale, samal viisil kujunes kahekordsest n-st ñ. Ligatuuride kasutus oli erinevates ajaloolistes kirjastiilides erinev, näiteks kasutab karolingide minuskel vähem ligatuure kui untsiaalkiri või hilisemad gooti kirjad. Bütsantsi ja vene kalligraafias on aga kirjastiile, milles ligatuuride kasutamine on omaette eesmärk ja kujundus ornamenditaoline (näiteks vene sidekiri). Ka iiri-anglosaksi käsikirjades on incipit-leheküljel sageli kasutatud tervet lehte täitva ornamentaalse initsiaalina mitmest tähest moodustatud ligatuuri.

Ligatuurid tüpograafias

Tüpograafiasse jõudsid ligatuurid käsikirja eeskujul. Tinalao algusaegadel olid nad vajalikud rööpjoondusega toimetulekuks. Johannes Gutenberg lõi lausa 290 tähelühendit erijuhtude tarvis. Hilisemad tüpograafid leidsid, et palju tähemärke või tähemärkide paare olid ebapraktilised, ning tänaseks päevaks on valdavalt kasutusel ligatuurid nagu ff, fi, fl, ffi, ffl. Nende puhul on tegemist ühendatud tähtedega, mis annab võimaluse ruumi kokku hoida. Tänapäeval kasutatakse ligatuure (kui nad on kirjatüübis defineeritud) kujunduse esiletõstmiseks. Mõnikord kasutatakse ligatuure ka selliste tähepaaride puhul nagu AA ,HE, LAOC, OO, TR, TT või fj, gi, ky . Ligatuure kasutatakse väga palju ka logode disainis. Kui trükisega on tarvis tekitada muljet konservatiivsest, traditsioonidel põhinevast ja samas ka elegantsest disainist, siis võiks kaaluda ligatuuride kasutamist. Siiski on nad tänapäeva digitaalse küljenduse puhul pigem ebapraktilised ja võivad mõjuda liigse peenutsemisena.
Karijärv

Rahvapärimus

Muistendi järgi olnud Karijärve kohal ennemuiste väike lombike, kuhu karjased ajanud karja jooma. Igaüks püüdnud oma loomad esimesena lombi juurde ajada, et need selgemat vett saaksid. Tüli lõpetamiseks sadanud maha suur järv, mis uppunud karja järgi saanudki oma nime.
Liber Pontificalis

"Liber Pontificalis" on raamat paavstide elulugudest alates Peetrusest kuni 15. sajandini.
Raamat lõppes algselt Hadrianus II (867–872) või Stephanus V (885–891) elulooga. Hiljem täiendati raamatut kuni paavst Pius II elulooni (1458–1464). 
8.–18. sajandini tsiteeriti teost praktiliselt kriitikavabalt, kuid hiljem on seda allikakriitiliselt uuritud.

Autorsus

Enamiku paavstide elulugude koostajad pole teada. Keskajal omistati Hieronymusele paavstide koostatud elulood Peetrusest Damasus I-ni. Kirikuloolane Onofrio Panvinio omistas vastupaavst Anastasius Bibliothecariusele paavstide elulood Damasus I-st Nicolaus I-ni. Ajaloolane Louis Duchesne leidis, et paavstide elulugude autorit on võimatu tuvastada. Kirikuloolased on kindlad, et Stephanus II eluloo koostas primicerius Christopher ja Anastasius Bibliothecarius koostas paavstide Nicolaus I ja Hadrianus II elulood.

Avaldamine

"Liber Pontificalis" koostati algselt käsikirjana. Raamat trükiti esmakordselt 1602 Mainzis. Järgmine trükiversioon ilmus 1647 Pariisis ja uus trükk 1718–1735 Roomas.
Inreko Press

Inreko Press oli Eesti kirjastus, mis lõpetas tegevuse 2016. Kirjastus kirjastas peamiselt spordiväljaandeid, sh 1993-1995 andis välja Eesti Spordi Lehte.
1997 tootis Inreko Press koos Eesti Telefilmiga Erika Salumäest rääkiva dokumentaalfilmi "Erika".
Karuäke

Karuäke on mulla kobestamise, harimise ja hooldamise riist.
See äke arenes kuuselatväkkest. Kümmekond umbes 50 cm pikkuste oksatüügastega peenikest kuusetüve, mis olid pooleks lõhestatud, liideti vitsvõrudega kahe ristpuu ehk peele külge ning pandi aisad otsa. Karuäket kasutati algselt alemaade harimiseks, milleks ta oma pikkade painduvate piide tõttu hästi sobis. Lõuna-Eestis äestati kuni 19. sajandini ka põlispõlde.
Saartel ja Lääne-Eestis pole karuäket teadaolevalt kasutatud. Seal kasutati kohati sellel lähedast äket (raglid), mis koosnes 5-8-st hõredalt asetatud kuusetüvest, millel olid lühikesed okspiid. Sellele leidub vasteid Rootsis ja Edela-Soomes.
Rapla kihelkond

Kihelkonna alad tänapäeval

Kihelkonna piiridesse jäävad praegune Rapla maakonna Rapla vald ning suurem osa Kehtna vallast, välja jäävad Lelle ja Eidapere.
Vladimir Jadov

Vladimir Aleksandrovitš Jadov (vene keeles Владимир Александрович Ядов; 25. aprill 1929 Leningrad – 2. juuli 2015 Moskva) oli vene sotsioloog, filosoofiateaduste doktor, professor. 
Jadov oli spetsialist töösotsioloogia ja majandussotsioloogia valdkonnas, Venemaa esimese sotsioloogiliste uuringute metodoloogia õpiku autor ("Sotsioloogiliste uuringute strateegia"). See õpik on siiamaani Venemaa kõrgkoolide sotsioloogiafakulteetide jaoks põhjapaneva tähtsusega.
Jadov oli Ülo Vooglaiu juhendaja. Osa ajast elas oma talus Eestis Simunas.
Eesti meeste 37. meistrivõistlused rahvusvahelises kabes (1992)

Eesti meeste 37. meistrivõistlused rahvusvahelises kabes (1992)

Järelturniir meistri selgitamiseks

Tallinn, 26. jaanuar
Victoria (võidujumalanna)

Kujutised

Victoria kujutist kasutati laialdaselt Rooma müntidel, ehetel, kunstis ja arhitektuuris, tihti Rooma sõjakaariku kõrval või peal. Kvadriigal asetseb tema skulptuur Brandenburgi väraval Berliinis ning kaksikskulptuuridena "Il Vittoriano" külgtiibadel Roomas. Mõlemad rajati uusklassitsistlikus stiilis, mis taaselustas antiikseid eeskujusid uusajal: eriti Itaalia, Saksa ja Prantsuse kultuuriruumis ning kaugemalgi.

Ikonograafia

Rooma ametlikus ikonograafias kujutati võitu esindavaid ning võitjateks kutsutavaid tiivulisi jumalannasid tihti paarikaupa. Kõrgkompositsioonina täitsid need sageli spandrillide tühimikke või muid arhitektuurilisi vahesid. Figuurid kujutasid endast pigem võiduvaimu kui jumalannat ennast. Nende kasutamine jätkus pärast kristluse vastuvõtmist Rooma impeeriumis. Nad tegid läbi aeglase metamorfoosi, muutudes ingliteks. See pani aluse keskaegsele glorifitseerivale inglikultusele.
Tampere raudteejaam

Tampere raudteejaam (lühend Tpe, endine lühend Tf, soome keeles Tampereen rautatieasema, rootsi keeles Tammerfors järnvägsstation, km 187+389) on raudteejaam Tampere linnas. Asub Tampere kesklinnas aadressil Rautatienkatu 25.
Raudteejaam avati 1876. aastal. Jaamahoone ehitati 1936. aastal (arhitektid Eero Seppälä ja Otto Flodin).
Jaamas on kolm perrooni (kaks neist kaetud) ja viis rööpapaari.
Raudtee tänav (Narva)

Raudtee tänav on tänav Narvas Kreenholmi linnaosas, mis koosneb kahest osast. Tänava esimene lõik pikkusega 400 m algab Kalda tänavalt, kulgeb idast läände ja lõpeb Joala tänavaga ristudes. Tänava teine lõik pikkusega 466 m algab 160 m põhja pool Joala tänava jätkuna, kulgeb loode poole ja lõpeb sisetänavaga jätkudes. Tänava üldpikkus on 866 m.
Tänav sai oma nime oletatavasti lähedal kulgeva Tallinna–Peterburi raudteeliini järgi.
Marioni maakond (Oregon)

Marioni maakond (Marion County) on maakond USA-s Oregoni osariigis. Geograafilised koordinaadid on 44° 54′ N, 122° 34′ W
Maakonna halduskeskus on Salem.
Maakonna pindala on 3092 km², millest 26 km² moodustab veepindala.
Elanike arv oli 2010. aasta rahvaloenduse järgi 315 335. Aastal 2000 oli elanike arv 284 834.

Ajalugu

Marioni maakond moodustati 5. juulil 1843. aastal.
Semmeni Olli

Semmeni Olli (sündinud Olga Semjonovna Matvejeva; 1932) on Siberi setu suurlaulik Haida külast Krasnojarski krais.
Ta oli oma lauluoskuse poolest külarahva hulgas tuntud juba vähemalt 1980. aastatel. Teda on peetud oma küla silmapaistvaimaks laulikuks, samuti on hinnatud tema teadmisi vanast setu pärimusest ja lauludest.
Olli esineb koos teiste Siberi setu laulikutega folkoristide Andreas Kalkuni ja Anu Korbi koostatud antoloogias "Siberi setode laulud", mis salvestati 1987., 1998., 2007. ja 2008. aastal Eesti Rahvaluule Arhiivi välitöödel.

Isiklikku

Olli pärineb Väiko-Haida huutarist (talust) ja tema esivanemad pärinevat Meremäe külast Setumaalt.
Ta lapselapsed Maša ja Vanja Zemurbeis kuuluvad Haida laste folklooriansambli Kullõrkukk koosseisu.
Kapera mänd

Kapera mänd (ka Koobaskõsõ pettai) on looduskaitsealune põlispuu, mänd Võrumaal, Võru vallas Kornitsa külas.
Puu ümbermõõt on umbes 3,5 m ja kõrgus 20 m.
Ökotoop

Ökotoop (kr. topos 'koht', 'ümbrus', 'maastik') on taimekoosluse kasvukoht – taimekoosluse abiootiliste tingimuste kogum antud paigas. Ökotoop hõlmab klimaatilisi, hüdroloogilisi, edaafilisi, pinnamoe ja pinnakatte tingimusi.
Maastikuökoloogias on paralleelselt ökotoobiga sageli kasutusel mõiste 'biofüüsikalised keskkonnatingimused'.
Anton Ažbe kunstikool

Anton Ažbe kunstikool oli kunstikool Münchenis, mille asutas 1891. aastal sloveeni maalikunstnik Anton Ažbe oma noorte serbia ja sloveeni sõprade-kolleegide ärgitusel.
Ažbe oli kuni surmani 1905. aastal kooli ainus õpetaja, väljaarvatud aastatel 1898–1901, kui õpetajaks oli ka tema endine õpilane, vene maalikunstnik Igor Grabar. Aastate jooksul õppis koolis üle 150 õpilase kõikjalt Kesk- ja Ida-Euroopast. See oli tollal üks väheseid koole, kus õppis ka naisi.
Mootorratas

Mootorratas (kõnekeeles ka tsikkel, mototsikkel; van. mototsüklett) on liiklusseaduse mõistes külghaagisega (e. külgkorviga) või külghaagiseta kaherattaline mootorsõiduk, mille sisepõlemismootori töömaht on üle 50 cm³ või valmistajakiirus on üle 45 km/h.
Vaenusääsk

Vaenusääsk (Sciara militaris) on leinasääsklaste sugukonda kuuluv sääseline.
Vaenusääskede bioloogias on tuntud nende vaklade moodustatud ahel (vaenuköis), mis on kuni 15 cm lai ja 3–4 m pikk. Vaklade ahelat võib märgata juuli- või augustiöödel niisketes metsades.
Älverüdi

Älverüdi ehk älverisla (Calidris acuminata) on kurvitslaste sugukonda kuuluv lind.
Eestis on ta eksikülaline.
Valter Friedrich Hollmann

Valter Friedrich Hollmann (25. juuni 1876 Tartu – 16. aprill 1948 Meinen) oli baltisaksa päritolu Eesti arst.
Ta õppis Tartus Kollmanni erakoolis ja teostas küpsuseksamid Riia ja Tartu riigigümnaasiumide juures. Seejärel astus ta Tartu Ülikooli arstiteaduskonda, mille lõpetas aastal 1902 arsti asme väärilisena.
Aastatel 1902–1904 oli ta Tartu Ülikooli hosptaalsisehaiguste kliiniku assistent. Aasta 1903 suvel täiendas ta end Erlangeni ülikoolis professor Strömpelli juures; aastal 1904 promoveerus ta Tartu Ülikooli juures ja saavutas dr. med. kraadi. Aastatel 1904–1906 oli ta reservsõjaväearst, aastatel 1906–1907 erapraktiseeriv arst Võrus ja aastatel 1906–1907 praktiseeriv arst Tartus. Aastatel 1908–1914 oli ta lisaks linnahospitali nooremordinaator. Aastatel 1914–1918 oli ta mobiliseeritud Esimesse maailmasõtta arstina. Aastal 1918 vabastati ta sõjaväeteenistusest halva tervise tõttu ning ta jätkas Tartus erapraksist ning suvekuudel puhkas praktiseerides Kuressaares. Aastast 1936 jäi ta alaliselt Kuressaarde sisehaiguste eraarstina.
Aastal 1939 repatrieerus ta koos abikaasa Luisega Saksamaale, kus ta ka aastal 1948 suri.

Isiklikku

Tema isa Friedrich August Wilhelm Hollmann oli Rõuge Maarja koguduse õpetaja ja hiljem Liivimaa kindralsuperintendent, vanaisa Rudolf Gustav Hollmann oli Hargla- ja Rõuge Maarja koguduse õpetaja, vanaonu Karl August Hollmann oli Puhja Püha Dionysiuse koguduse õpetaja, vend Franz Friedrich Reinhold Hollmann oli Maarja-Magdaleena- ja Rõuge Maarja koguduse õpetaja, hiljem Lätis Cēsise piirkonnas, Liepkalne kihelkonnas, Iršis (Hirschehofis) asunud saksa koloonia õpetaja, vend Georg Hollmann oli silmaarst.
Niigata prefektuur

Haldusjaotus

Niigata prefektuur on jaotatud 30 omavalitsuseks, millest 20 on suurlinnad (市 shi).
Aapo Pukk

Isiklikku

Aapo esimene abikaasa oli Maire Pukk. Nad abiellusid 1982. aastal ja 22. novembril 1984 sündis poeg Randolf Pukk.
Aastal 2000 abiellus Aapo Helge Pukiga. 2008. aastal sündis nende esimene poeg Aaron Norman Pukk.
Cuenca provints

Kliima

Cuenca provintsi aastane keskmine temperatuur on +12,2 °C, jaanuaris +4,2 °C, augustis +22,1 °C.
Aastas sajab keskmiselt 561 mm, sealhulgas jaanuaris 52 mm ja augustis 17 mm. Aastas paistab päike keskmiselt 2603 tundi, sealhulgas jaanuaris 133 ja augustis 330 tundi.
Antoine Dénériaz

Isiklikku

Antoine Dénériaz on 188 cm pikk ja kaalub 97 kg.
Adam Johann von Krusensterni väljak

Adam Johann von Krusensterni väljak on väljak Põhja-Tallinnas Kalamajas, Staapli, Peetri ja Allveelaeva tänava ristumiskohas Noblessneri sadamas.
Meresõitja Adam Johann von Krusensterni nimi anti uuele väljakule 14. mail 2014.
Sfääriline liikumine

Sfääriline liikumine on jäiga keha selline liikumine kus üks kehaga muutumatult seotud punkt jääb liikumatuks. Sellise keha liikumisel liiguvad kõik teised punktid sfääri pindadel, mille keskpunktiks on liikumatu punkt. Peale püsivalt liikumatu punkti on sellisel kehal igal ajahetkel hetkeliselt liikumatu sirge, mis läbib liikumatut punkti ja mida nimetatakse hetkeliseks pöörlemisteljeks. Keha liikumist antud hetkel võib vaadelda kui pöörlemist ümber hetkelise pöörlemistelje mingi nurkkiirusega . Kuna hetkeline pöörlemistelg pidevalt muudab oma asendit ruumis, siis koos sellega muutub ka nurkkiiruse  suund.
Keha nurkkiirendus võrdub nurkkiiruse tuletisega aja järgi. . Selle valemi põhjal võib nurkkiirendust vaadelda kui nurkkiiruse  lõpp-punkti kiirust. Selline tõlgendus ülesannetes võimaldab praktiliselt leida nurkkiirenduse suurust ja suunda.
Erijuhul kui , võib kasutada teoreemi konstantse mooduliga vektori tuletisest.
Konstantse mooduliga vektori tuletis aja järgi võrdub vektori hetkelise nurkkiiruse ja vektori enda vektorkorrutisega , kus  on vektori  pöörlemise nurkkiirus. Valem on õige ainult siis, kui .
Sfääriliselt liikuva keha punktide kiirused arvutatakse nagu pöörlemisel ümber hetkelise pöörlemistelje: , kus kohavektor  on tõmmatud keha kinnituspunktist antud punktini. Punkti kiiruse moodul , kus h on antud punkti kaugus hetkelisest pöörlemisteljest.
Keha punkti kiirendust arvutatakse valemiga: , kus komponenti  nimetatakse pöörlemiskiirenduseks ja komponenti  aksipetaalkiirenduseks. Need komponendid arvutatakse valemitega
Juus-penikeel

Juus-penikeel (Potamogeton trichoides) on penikeeleliste sugukonda kuuluv taimeliik.
Ta on Eestis arvatud III kaitsekategooriasse (seisuga 2012).
Andres Västrik

Iseloomustus

Västrik on taktitundetu ja ropu suuga politseitöötaja, keda taltsutab korralik ja tööle pühendunud idealistist uurija Rita Leidpalu.

Tööalane tegevus

Andres Västrik on kriminaalosakonna vaneminspektor Põhja Politseiprefektuuri narkorühmas
Järjekordne politseioperatsioon, kus plaaniti vahistada kurikuulus uimastidiiler, ebaõnnestus täielikult. Seepeale saadeti Andres Pärnu kriminaaltalitusse.

Osatäitmised

Sarja ("Ohtlik lend". ETV, 2006-2007) kahe hooaja vältel kehastas peaosalist Andres Västrikku näitleja Marko Matvere.
Mihhail Lotman

Mihhail Lotman (sündinud 2. septembril 1952 Leningradis) on Eesti kirjandusteadlane, semiootik ja poliitik, X ja XIV Riigikogu liige Isamaa fraktsioonis.
Mihhail Lotman on Tallinna Ülikooli professor ja Tartu Ülikooli vanemteadur. 2003. aastal astus ta Res Publica erakonda. 
2007. aasta Riigikogu valimistel sai ta 559 häält ja ei osutunud valituks. Ta kandideeris ka 2011. aasta Riigikogu valimistel Tartu linnas ning sai 760 häält, kuid valituks ei osutunud. 22. jaanuaril seoses Tõnis Lukase lahkumisega Riigikogust sai Lotman asendusliikme mandaadi, kuid loobus sellest.
30. juunil 2011 valis Tartu linnavolikogu Mihhail Lotmani volikogu esimeheks.
Ta kandideeris 2014. aasta Euroopa Parlamendi valimistel.
Pärast Tõnis Lukase otsust mandaadist loobuda, sai Lotmanist 4. märtsil 2019 XIV Riigikogu asendusliige.

Isiklikku

Ta on Juri Lotmani ja Zara Mintsi poeg ning Aleksei Lotmani ja Grigori Lotmani vend. Ta on abielus Piret Lotmaniga, neil on viis last, sealhulgas Rebekka Lotman ja Maria-Kristiina Lotman.
Saarde vald (2005)

Linn

Kilingi-Nõmme

Alevik

Tihemetsa

Külad

Saarde vallas on 24 küla: Allikukivi, Jäärja, Kalita, Kamali, Kanaküla, Kärsu, Laiksaare, Lanksaare, Leipste, Lodja, Marana, Marina, Mustla, Oissaare, Pihke, Reinu, Saarde, Sigaste, Tali, Tuuliku, Tõlla, Veelikse, Viisireiu, Väljaküla.
Michalina Wisłocka

Film

Wisłocka elust on ilmunud dokumentaalfilm "Sztuka kochania. Historia Michaliny Wisłockiej" ("Armastuse kunst: Michalina Wisłocka lugu"), mis esilinastus 2017. aastal.